[{"text_idx": "#000002", "text": "Rydw i wedi bod yn y ro\u0302l ers 2010, cyn hynny roeddwn yn athrawes mewn ysgol gynradd yn y Beddau ac yn athrawes mewn ysgol arbennig yn Nhon-teg."}, {"text_idx": "#000003", "text": "Fy ro\u0302l i yw sicrhau bod pob plentyn yn yr ysgol yn cael mynediad i\u2019r cwricwlwm ac i addysg eang a chytbwys yn o\u0302l eu gallu. Deallaf yn llwyr fod pob plentyn yn unigryw gyda chryfderau ac ardaloedd sydd angen mwy o ddatblygiad boed yn ddatblygiad o ran llythrennedd, rhifedd neu yn emosiynol. Gyda chynllunio manwl gan yr athrawon a gwahaniaethu effeithiol ar lawr y dosbarth yna dros amser gall pob plentyn cyrraedd ei botensial."}, {"text_idx": "#000004", "text": "Ar adegau, efallai y bydd angen ymyrraeth sydd wedi\u2019i dargedu ar eich plentyn a byddwn yn cysylltu a\u0302 chi drwy lythyr i\u2019ch hysbysu o hyn."}, {"text_idx": "#000010", "text": "Yn ogystal a\u0302\u2019r ymyraethau yma mae ein staff yn teilwra nifer o raglenni llythrennedd a rhifedd i greu rhaglenni i ddatblygu sgiliau eich plentyn yn y meysydd priodol megis:"}, {"text_idx": "#000011", "text": "Os byddwch yn cael eich hysbysu bod eich plentyn am dderbyn un o\u2019r ymyraethau uchod fe fydd eich plentyn yn cael ei ddysgu mewn grw\u0302p bach neu yn unigol. Fe fyddwn yn eu hasesu ar gychwyn ac ar ddiwedd yr asesiad i fesur cynnydd. Fel arfer mae\u2019r ymyraethau yn digwydd dros gyfnod penodol o amser."}, {"text_idx": "#000012", "text": "Fe fydd gan pob plentyn sydd yn derbyn ymyrraeth Broffil Un Tudalen sydd yn rhoi y plentyn wrth wraidd y dysgu. Ni fydd plentyn sydd yn derbyn ymyrraeth ysgol ar gofrestr Anghenion Dysgu Ychwanegol yr Ysgol."}, {"text_idx": "#000014", "text": "Weithiau bydd rhai disgyblion yn wynebu problemau mwy dwys na\u2019r cyffredin, lle bydd angen cymorth ychwanegol arnynt. Efallai y bydd angen cael cyngor gan asiantaethau allanol a thimau arbenigol yr Awdurdod Lleol."}, {"text_idx": "#000015", "text": "Fe fyddwn yn cynnal Cyfarfod Plentyn Canolog i drafod sut allwn weithio gyda\u2019n gilydd i sicrhau llwyddiant. Yn y cyfarfod fe fyddwn yn trafod y cwestiynau yma:"}, {"text_idx": "#000016", "text": "Fe fyddwn yn rhoi cynllun ar waith ac yn ei werthuso ar o\u0302l cyfnod penodol. Os credwn fod angen mwy o gymorth ar y plentyn fe fyddwn yn gwahodd y plentyn, rhieni ac unrhyw asiantaethau allanol perthnasol i gyfarfod i drafod os oes angen ystyried bod gan y plentyn Anghenion Dysgu Ychwanegol \u2013 ac os ydy hyn am olygu bod angen ysgrifennu Cynllun Datblygiad Unigol ."}, {"text_idx": "#000017", "text": "Fe fydd y Cynllun Datblygiad Unigol yn cynnwys disgrifiad o anghenion y plentyn a\u2019r ddarpariaeth mae\u2019r ysgol am ei ddefnyddio i geisio sicrhau datblygiad. Fe fydd y Cynllun yn cael ei adolygu pob blwyddyn neu yn gynt os oes angen."}, {"text_idx": "#000018", "text": "Mwy o wybodaeth i rieni"}, {"text_idx": "#000019", "text": "Mwy o wybodaeth i blant"}]